**Nyilatkozat**

**a „Posztdoktori kiválósági program (PD\_17)” tárgyú pályázati felhíváshoz benyújtott pályázathoz**

* + - 1. Kijelentjük, hogy … *<pályázati azonosító>* azonosítószámon, elektronikus úton pályázatot nyújtottunk be a Nemzeti Kutatási, Fejlesztési és Innovációs Hivatalhoz (a továbbiakban: NKFI Hivatal vagy a pályázat kiírója) az általa meghirdetett, a címben nevesített pályázati felhívásra (a továbbiakban: pályázati felhívás). Nyilatkozunk továbbá, hogy a pályázati felhívás H. pontjában postai úton benyújtandóként nevesített dokumentumokat eredeti aláírásokkal ellátva, papír alapon is benyújtottuk az NKFI Hivatalhoz.
			2. Kijelentjük, hogy pályázatunk angol és magyar nyelvű változata egymással tartalmilag megegyezik. Tudomásul vesszük, hogy pályázatunk befogadási, valamint formai szempontok szerinti ellenőrzése, tartalmi értékelése, továbbá a pályázatunk támogathatóságáról szóló döntés meghozatala a jelen nyilatkozatban említett elektronikus és papír alapú dokumentumok alapján történik; a tartalmi értékelés – az elektronikus dokumentumokat illetően – pályázatunk angol nyelvű változata alapján.
			3. Kijelentjük, hogy a pályázatunkban foglalt adatok, információk és dokumentumok teljes körűek, valódiak, hitelesek és megfelelnek a címben hivatkozott pályázati felhívásban és az ahhoz kapcsolódó pályázati útmutatóban (a továbbiakban: pályázati útmutató) foglalt feltételeknek. Kijelentjük továbbá, hogy pályázatunkban nem szolgáltattunk a támogatási döntés tartalmát érdemben befolyásoló valótlan, hamis vagy megtévesztő adatot és ilyen tartalmú nyilatkozatot nem tettünk.
			4. Kijelentjük, hogy pályázatunk a vonatkozó jogszabályoknak megfelel és a pályázatunk keretében végzett tevékenységek megfelelnek a tudományetikai elvárásoknak.
			5. Kijelentjük, hogy a pályázati felhívásban és a pályázati útmutatóban megfogalmazott kizáró okok – így különösen a pályázati felhívás B.2.1. pontjában meghatározott kizáró okok – nem állnak fent velünk szemben.
			6. Hozzájárulunk, hogy a pályázat kiírója az államháztartásról szóló 2011. évi CXCV. törvény (a továbbiakban: Áht.) 50. § (1) bekezdés c) pontjában meghatározott feltétel ellenőrzése céljából a támogatás folyósításától számított 5 (öt) évig vagy – ha ez későbbi – a támogatás visszakövetelésére vonatkozó igény elévüléséig kezelje az Áht. 55. §-ában részletezett adatokat. Tudomással bírunk továbbá arról, hogy a pályázat kiírója az Áht. 56/C. § (1) bekezdése alapján adatokat szolgáltat a Magyar Államkincstár által működtetett monitoring rendszerbe, továbbá a támogatást nyújtó az Áht. 56. §-a alapján az ott meghatározott adatokat honlapján közzéteheti.
			7. Tudomásul vesszük és hozzájárulunk, hogy a pályázat kiírója a döntés időpontját, a posztdoktor kutató és a befogadó intézmény nevét, a projekt címét, a projekt azonosítószámát, a projekt megvalósításának helyszínét, a támogatás összegét és a projekt összköltségét nyilvánosságra hozza.
			8. Hozzájárulunk ahhoz, hogy a pályázat kiírója a pályázatunkban és a támogatási szerződésben megadott adatainkat (beleértve személyes adatainkat is) a záróbeszámolónk támogatást nyújtó általi jóváhagyását (a projekt zárását) követő 10 (tíz) évig, a pályázatunk elutasítása esetén a támogatási döntés meghozatalát követő 10 (tíz) évig kezelje és feldolgozza a pályázat elbírálása, a pályázatról szóló döntés meghozatala és a projekt megvalósításának ellenőrzése és az ezzel kapcsolatos intézkedések megtétele, a támogatási szerződésben foglaltak teljesítéséhez szükséges együttműködés biztosítása és a projekt és a pályázati program értékelése érdekében. Kijelentjük továbbá, hogy a pályázatunkban szereplő, a személyes adatok fogalma alá tartozó adatok előbbiek szerinti kezeléséhez és feldolgozásához az érintett személy(ek) kifejezetten hozzájárult(ak). Kijelentjük továbbá, hogy az érintett személy(ek) e személyes adataiknak a pályázatunk szakmai értékelése, elbírálása, valamint a projekt megvalósításának szakmai értékelése céljából történő esetleges külföldre továbbításához kifejezetten hozzájárult(ak).
			9. Tudomásul vesszük, hogy a pályázat kiírója, valamint az általa felkért testületek és szakértők (így különösen a szakterületi kollégiumok, Innovációs Testület, szakértői csoportok és az anonim szakértő) a címben hivatkozott pályázati kiírásra általunk benyújtott dokumentumokat az információs önrendelkezési jogról és az információszabadságról szóló 2011. évi CXII. törvény 6. § (6) bekezdése, valamint a tudományos kutatásról, fejlesztésről és innovációról szóló 2014. évi LXXVI. törvény alapján jogosultak kezelni. Kijelentjük, hogy a Nemzeti Kutatási, Fejlesztési és Innovációs Alapból meghirdetett kutatásfejlesztési/innovációs pályázatok dokumentumainak információszabadság és a tisztességes eljárás elve szerinti kezeléséről szóló 2/2016. számú elnöki utasítást[[1]](#footnote-1) megismertük és az általunk benyújtott és a pályázat kiírójánál, valamint az általa felkért testületeknél és szakértőknél (így különösen a szakterületi kollégiumoknál, Innovációs Testületnél, szakértői csoportoknál és az anonim szakértőnél) keletkezett dokumentumok kezelésére vonatkozó előírásokat elfogadjuk.
			10. Hozzájárulunk, hogy a pályázatunk elektronikus pályázati rendszerben (EPR-ben) szereplő rövid összefoglalóját a pályázat kiírója nyilvánosságra hozza és korlátlanul felhasználja a pályázati programokhoz kapcsolódó kommunikációs tevékenysége során.
			11. Kijelentjük, hogy a támogatásból finanszírozott, a projekt végrehajtásával összefüggő beszerzéseink kapcsán ÁFA levonási jogunk
* van.
* nincs.
	+ - 1. Kijelentjük, hogy a támogatást – annak elnyerése esetén – a projekt keretében kizárólag nem gazdasági tevékenységünkhöz vesszük igénybe, azaz a támogatást kizárólag olyan tevékenységünkhöz használjuk fel, amely egy adott piacon termékek és szolgáltatások kínálását nem foglalja magába. Kijelentjük, hogy gazdasági és nem gazdasági tevékenységünk éves pénzügyi kimutatásunkban egyértelműen elkülöníthető a jelleg, a költségek, a finanszírozás és a bevételek tekintetében.[[2]](#footnote-2)
			2. Kijelentjük, hogy pályázatunk tárgyában támogatási igényt korábban vagy a pályázatunk benyújtásával egyidejűleg

• nem nyújtottunk be.

• benyújtottunk az alábbiak szerint:

Támogatást nyújtó megnevezése: ………………………………………………………….

Támogatási igény benyújtásának időpontja: ……………………………………………….[[3]](#footnote-3)

A posztdoktor kutató kijelenti, hogy neki, valamint az őt befogadó kutatócsoport vezetőjének a pályázat „Párhuzamos kutatások” pontjában megadott kutatásokon túlmenően nincs folyamatban lévő kutatás-fejlesztési vagy tudományos projektje, valamint beadott és még el nem bírált pályázata.

A posztdoktor kutató tudomásul veszi, hogy amennyiben az MTA Lendület Programban, az MTA Prémium Posztdoktori Programban vagy az Új Nemzeti Kiválósági Programban is részt vesz, úgy támogatásban vagy a jelen pályázati felhívás vagy az MTA Lendület Program vagy az MTA Prémium Posztdoktori Program vagy az Új Nemzeti Kiválósági Programban felsőoktatási posztdoktori kutatói ösztöndíj támogatás keretében részesülhet. Amennyiben a posztdoktor kutató az MTA Lendület Programban vagy az MTA Prémium Posztdoktori Programban támogatást vagy Új Nemzeti Kiválósági Programban felsőoktatási posztdoktori kutatói ösztöndíj támogatást nyer, köteles e tényt a pályázat kiírójának 8 napon belül bejelenteni és az NKFI Hivatal elnökének esetleges támogató döntését követően 8 napon belül nyilatkozni arról, hogy mely támogatást kívánja igénybe venni.

* + - 1. Kijelentjük, hogy a projekt szerinti tevékenység
			* megvalósításához szükséges hatósági engedélyekkel rendelkezünk.
			* megkezdéséhez szükséges hatósági engedélyekkel rendelkezünk, a hatósági engedélyek egy része a projekt egyes elemeinek megvalósítását követően, a projekt megvalósítása során szerezhető be.
			* megkezdéséhez hatósági engedély nem szükséges, a hatósági engedélyek a projekt egyes elemeinek megvalósítását követően, a projekt megvalósítása során szerezhetők be.
			* megvalósításához nem szükséges hatósági engedély.[[4]](#footnote-4)

Kötelezettséget vállalunk arra, hogy a hatósági engedély(eke)t az engedélyköteles tevékenység megkezdése előtt beszerezzük, és a hatósági engedélyek beszerzéséig nem végzünk olyan tevékenységet, amelyre nézve hatósági engedéllyel nem rendelkezünk.

* + - 1. Tudomásul vesszük, hogy pályázatunk benyújtását követően a pályázat kiírója és az ellenőrzésre egyébként feljogosított szervek megkezdhetik a projekt ellenőrzését.
			2. Nyilatkozunk, hogy a projekt megvalósításában rejlő kockázattal tisztában vagyunk és ennek tudatában e kockázatot és a projekt megvalósítását vállaljuk.
			3. A posztdoktor kutató kijelenti, hogy a pályázat szövege nem tartalmaz publikusan elérhető dokumentumból másolt szöveget, vagyis a pályázat önálló alkotás.
			4. A posztdoktor kutató kijelenti, hogy 2017. március 9-ig nem tölti be a 40. életévét vagy számára az NKFI Hivatal korhatárkedvezményt engedélyezett.
			5. A befogadó intézmény kijelenti, hogy a támogatás elnyerése esetén a posztdoktor kutatót a projekt időtartama alatt főállású munkaviszonyban, közalkalmazotti jogviszonyban, megbízási jogviszonyban vagy munkavégzésre irányuló egyéb jogviszonyban a pályázati felhívásban és útmutatóban megadott feltételek szerint foglalkoztatja.
			6. A tudományos kutatásról, fejlesztésről és innovációról szóló 2014. évi LXXVI. törvény 33. § (1) bekezdése szerinti befogadó intézmény[[5]](#footnote-5) kijelenti, hogy rendelkezik szellemitulajdon-kezelési szabályzattal.
			7. Kijelentjük, hogy haladéktalanul, de legkésőbb 8 (nyolc) napon belül bejelentjük a pályázat kiírójának, ha a jelen nyilatkozatunkat érintő bármely körülményünkben, továbbá közölt adatainkban, jogi helyzetünkben változás áll be, vagy a pályázat céljainak megvalósítását akadályozó bármely esemény következik be.

Jelen 21 (huszonegy) pontból álló Nyilatkozatot átolvastuk, megértettük és – mint akaratunkkal mindenben megegyezőt – jóváhagyólag írjuk alá.

|  |  |
| --- | --- |
| Kelt: ……………….……, …..... év …… hó ........ nap |  |
| ……………………………………….. | ……………………………………….. |
| **Befogadó intézmény cégszerű aláírása** | **Posztdoktor kutató aláírása** |
| **<Befogadó intézmény neve>****<Befogadó intézmény törvényes képviselőjének neve>** | **<Posztdoktor kutató neve>** |
| **<Befogadó intézmény törvényes képviselőjének beosztása>** |  |

1. <http://nkfih.gov.hu/magyar/kozjogi/jogszabalyok> [↑](#footnote-ref-1)
2. A kutatáshoz, fejlesztéshez és innovációhoz nyújtott állami támogatások keretrendszeréről szóló 2014/C 198/01. számú bizottsági közlemény 20. pontja alapján a kutatóhely vagy kutatási infrastruktúra teljes tevékenysége az állami támogatási szabályok hatályán kívül eshet, ha csupán járulékos gazdasági tevékenységet folytat, azaz olyan tevékenységet, amely közvetlenül kapcsolódik a kutatóhely vagy kutatási infrastruktúra működéséhez és ahhoz feltétlenül szükséges, vagy amely szervesen kapcsolódik a fő, nem gazdasági tevékenységhez és a hatálya korlátozott. Ezen eset akkor áll fenn, ha a gazdasági tevékenységek pontosan ugyanazokat az inputokat használják fel (pl. alapanyagok, felszerelés, munka és állóeszközök), mint a nem gazdasági tevékenységek, és az ilyen gazdasági tevékenységre évente allokált kapacitás nem haladja meg az érintett szervezet teljes éves kapacitásának 20 százalékát.http://eur-lex.europa.eu/legal-content/HU/TXT/?qid=1440747065812&uri=CELEX:52014XC0627(01) Amennyiben e feltételek összessége fennáll, a „nem folytat” opciót kérjük kiválasztani. [↑](#footnote-ref-2)
3. A megfelelő részt kérjük aláhúzni és szükség szerint kitölteni. [↑](#footnote-ref-3)
4. A megfelelő részt kérjük aláhúzni. A hatósági engedélyekbe az etikai engedély is beleértendő. [↑](#footnote-ref-4)
5. A tudományos kutatásról, fejlesztésről és innovációról szóló 2014. évi LXXVI. törvény 33. § (1) bekezdése szerinti befogadó intézmény: költségvetési kutatóhely, közalapítvány, valamint állami és önkormányzati tulajdonban álló, kutatóhelynek minősülő közhasznú jogállású nonprofit gazdasági társaság. [↑](#footnote-ref-5)